Komission direktiivi 1999/100/EY, annettu 15 päivänä joulukuuta 1999, moottoriajoneuvojen hiilidioksidipäästöistä ja polttoaineen kulutuksesta annetun neuvoston direktiivin 80/1268/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 334 , 28/12/1999 s. 0036 - 0040



KOMISSION DIREKTIIVI 1999/100/EY, annettu 15 päivänä joulukuuta 1999, moottoriajoneuvojen hiilidioksidipäästöistä ja polttoaineen kulutuksesta annetun neuvoston direktiivin 80/1268/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY(2), ja erityisesti sen 13 artiklan 2 kohdan, ottaa huomioon moottoriajoneuvojen hiilidioksidipäästöistä ja polttoaineen kulutuksesta 16 päivänä joulukuuta 1980 annetun neuvoston direktiivin 80/1268/ETY(3), sellaisena kuin se on viimeksi muutettuna komission direktiivillä 93/116/EY(4), ja erityisesti sen 3 artiklan, sekä katsoo seuraavaa: 1) Direktiivi 80/1268/ETY on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä. Tämän vuoksi ajoneuvojärjestelmiä, osia ja erillisiä teknisiä yksiköitä koskevia direktiivin 70/156/ETY säännöksiä sovelletaan tähän direktiiviin. 2) Moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta 13 päivänä lokakuuta 1998 annetulla Euroopan parlamentin ja neuvoston direktiivillä 98/69/EY(5) muutettiin päästöjen mittaamisessa käytettävää tyyppi I -testisykliä poistamalla moottorin 40 sekunnin joutokäyntiaika testin alusta. On tarpeen muuttaa direktiivissä 80/1268/ETY olevaa hiilidioksidipäästöjen ja polttoaineen kulutuksen mittaamisen testisykliä vastaavasti. 3) Henkilöautojen hiilidioksidipäästöjen vähentämistä koskevan Euroopan yhteisön strategian puitteissa tapahtuvaa hiilidioksidipäästöjen seurantaa varten on tarpeen sisällyttää direktiiviin 80/1268/ETY uusia teknisiä vaatimuksia, jotka koskevat kaasulla toimivien ajoneuvojen (nestekaasu tai maakaasu) EY-tyyppihyväksyntään liittyvää hiilidioksidipäästöjen mittaamista. Tästä syystä on asianmukaista noudattaa niitä teknisiä vaatimuksia, jotka Yhdistyneiden Kansakuntien Euroopan talouskomissio on hyväksynyt säännössään N:o 101(6). 4) Tämän direktiivin säännökset ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 80/1268/ETY liitteet I ja II tämän direktiivin liitteen mukaisesti. 2 artikla 1. Alkaen 1 päivästä tammikuuta 2000 jäsenvaltiot eivät saa: - evätä EY-tyyppihyväksyntää moottoriajoneuvotyypiltä direktiivin 70/156/ETY 4 artiklan 1 kohdan mukaisesti, tai - evätä kansallista tyyppihyväksyntää, taikka - kieltää ajoneuvojen rekisteröintiä, myyntiä tai käyttöönottoa direktiivin 70/156/ETY 7 artiklan mukaisesti, jos päästö- ja kulutusluvut on määritelty direktiivin 80/1268/ETY, sellaisena kuin se on muutettuna tällä direktiivillä, vaatimusten mukaisesti. 2. Alkaen 1 päivästä tammikuuta 2000 direktiivin 70/156/ETY liitteessä II olevassa A jaksossa tarkoitettujen M1-luokan ajoneuvojen osalta, lukuun ottamatta ajoneuvoja, joiden enimmäismassa on yli 2500 kg, ja alkaen 1 päivästä tammikuuta 2001 niiden M1-luokan ajoneuvojen osalta, joiden enimmäismassa on yli 2500 kg, - jäsenvaltiot eivät enää saa antaa EY-tyyppihyväksyntää direktiivin 70/156/ETY 4 artiklan 1 kohdan mukaisesti, ja - jäsenvaltioiden on evättävä kansallinen tyyppihyväksyntä, paitsi jos perusteena käytetään direktiivin 70/156/ETY 8 artiklan 2 kohtaa, jos päästö- ja kulutuslukuja ei ole määritelty direktiivin 80/1268/ETY, sellaisena kuin se on muutettuna tällä direktiivillä, vaatimusten mukaisesti. 3. Alkaen 1 päivästä tammikuuta 2001 direktiivin 70/156/ETY liitteessä II olevassa A jaksossa tarkoitettujen M1-luokan ajoneuvojen osalta, lukuun ottamatta ajoneuvoja, joiden enimmäismassa on yli 2500 kg, ja alkaen 1 päivästä tammikuuta 2002 niiden M1-luokan ajoneuvojen osalta, joiden enimmäismassa on yli 2500 kg, - jäsenvaltiot eivät enää saa pitää direktiivin 70/156/ETY säännösten mukaisia uusien ajoneuvojen vaatimustenmukaisuustodistuksia pätevinä kyseisen direktiivin 7 artiklan 1 kohdan soveltamiseksi, ja - jäsenvaltioiden on kiellettävä sellaisten uusien ajoneuvojen rekisteröinti, myynti ja käyttöönotto, joilla ei ole direktiivin 70/156/ETY mukaista vaatimustenmukaisuustodistusta, paitsi jos perusteena käytetään direktiivin 70/156/ETY 8 artiklan 2 kohtaa, jos päästö- ja kulutuslukuja ei ole määritelty direktiivin 80/1268/ETY, sellaisena kuin se on muutettuna tällä direktiivillä, vaatimusten mukaisesti. 3 artikla 1. Jäsenvaltioiden on saatettava tämän direktiivin edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä joulukuuta 1999. Komission puolesta Erkki LIIKANEN Komission jäsen (1) EYVL L 42, 23.2.1970, s. 1. (2) EYVL L 11, 16.1.1999, s. 25. (3) EYVL L 375, 31.12.1980, s. 36. (4) EYVL L 329, 30.12.1993, s. 39. (5) EYVL L 350, 28.12.1998, s. 1. (6) UN/ECE sääntö N:o 101 (E/ECE/324-E/ECE/TRANS/505/Rev.2/Add. 100), sellaisena kuin se on muutettuna. LIITE MUUTOKSET DIREKTIIVIN 80/1268/ETY LIITTEISIIN I JA II Muutetaan liite I seuraavasti: 1. Korvataan 4.1 kohta seuraavasti: "4.1 Hiilidioksidipäästöt mitataan sellaisen testisyklin aikana, jossa simuloidaan kaupunki- ja taajama-ajoa, kuten kuvataan direktiivin 70/220/ETY, sellaisena kuin se on viimeksi muutettuna, liitteen III lisäyksessä 1." 2. Korvataan 4.4 kohta seuraavasti: "4.4 Testipolttoaine 4.4.1 Bensiini- ja dieselkäyttöiset ajoneuvot Testauksessa on käytettävä direktiivin 70/220/ETY, sellaisena kuin se on viimeksi muutettuna, liitteessä IX määriteltyjä asianmukaisia vertailupolttoaineita. 4.4.2 Nestekaasu- ja maakaasukäyttöiset ajoneuvot Nestekaasun ja maakaasun osalta on käytettävä sitä polttoainetta, jonka valmistaja on valinnut nettotehon mittaukseen direktiivin 80/1269/ETY, sellaisena kuin se on viimeksi muutettuna, liitteen I mukaisesti. Valittu polttoaine on ilmoitettava liitteessä II tarkoitetussa ilmoituslomakkeessa. 4.4.3 Edellä 4.3 kohdassa tarkoitetussa laskelmassa käytetään seuraavia polttoaineen ominaisuuksia: a) tiheys: mitataan testipolttoaineesta ISO 3675:n tai vastaavan menetelmän mukaisesti; bensiini- ja dieselöljyn osalta käytetään 15 °C:n lämpötilassa mitattua tiheyttä; nestekaasun ja maakaasun osalta käytetään seuraavia vertailutiheyksiä: 0,538 kg/litra nestekaasun osalta 0,654 kg/m3 maakaasun osalta(1) b) vety-hiilisuhde: käytetään seuraavia vahvistettuja arvoja: 1,85 bensiinin osalta 1,86 dieselöljyn osalta 2,525 nestekaasun osalta 4,00 maakaasun osalta 2,93 maakaasun osalta (muut hiilivedyt kuin metaani)" 3. Korvataan 5.1.4 kohdan toinen kappale seuraavasti: "Valmistajan pyynnöstä ottomoottorilla varustetut ajoneuvot voidaan esikäsitellä direktiivin 70/220/ETY, sellaisena kuin se on viimeksi muutettuna, liitteessä VI olevassa 5.2.1 kohdassa kuvatun menettelyn mukaisesti. Dieselmoottorilla varustetut ajoneuvot voidaan esikäsitellä mainitun direktiivin liitteessä III olevassa 5.3 kohdassa kuvatun menettelyn mukaisesti." 4. Korvataan 6.1 kohta seuraavasti: "6.1 Testisykli Testisykli, mukaan luettuna sekä osa 1 (kaupunkiajo) että osa 2 (taajama-ajo), kuvataan direktiivin 70/220/ETY, sellaisena kuin se on viimeksi muutettuna, liitteessä III olevassa lisäyksessä 1. Kaikkia tässä lisäyksessä mainittuja ajo-ohjeita sovelletaan mitattaessa hiilidioksidia." 5. Korvataan 6.3.1 kohta seuraavasti: "6.3.1 Dynamometrin kuorma- ja inertiasopeutukset määritellään direktiivin 70/220/ETY liitteen III mukaisesti." 6. Poistetaan 6.3.2 ja 6.3.3 kohta. 7. Muutetaan 6.4.1.3 kohta seuraavasti: "... Laimennuskerroin lasketaan seuraavasti: Bensiinin ja dieselöljyn osalta >VIITTAUS KAAVIOON> Nestekaasun osalta: >VIITTAUS KAAVIOON> Maakaasun osalta: >VIITTAUS KAAVIOON> jossa: ..." 8. Korvataan 7.2 kohta seuraavasti: "7.2 Polttoaineen kulutus, joka ilmaistaan litroina/100 km (bensiinin, nestekaasun tai dieselöljyn osalta) tai m3:inä/100 km (maakaasun osalta), lasketaan seuraavan kaavan avulla(2): a) ajoneuvot, joissa bensiinillä toimivat ottomoottorit: >VIITTAUS KAAVIOON> b) ajoneuvot, joissa nestekaasulla toimivat ottomoottorit: >VIITTAUS KAAVIOON> Jos testissä käytetyn polttoaineen koostumus poikkeaa normalisoidun kulutuksen laskemisessa tarkoitetuksi käytettävästä koostumuksesta, voidaan valmistajan pyynnöstä käyttää seuraavaa korjauskerrointa cf: >VIITTAUS KAAVIOON> Korjauskerroin cf, jota voidaan käyttää, määritellään seuraavasti: >VIITTAUS KAAVIOON> jossa: ntodellinen= käytetyn polttoaineen todellinen vety-hiilisuhde c) ajoneuvot, joissa maakaasulla toimiva ottomoottori: >VIITTAUS KAAVIOON> d) ajoneuvot, joissa dieselmoottori: >VIITTAUS KAAVIOON> Näissä kaavoissa: FC= polttoaineen kulutus litroina/100 km (bensiinin, nestekaasun tai dieselöljyn osalta) tai m3:inä/100 km (maakaasun osalta) THC= mitatut hiilivetypäästöt yhteensä, g/km CO= mitatut hiilimonoksidipäästöt, g/km CO2= mitatut hiilidioksidipäästöt, g/km D= testipolttoaineen tiheys. Kaasumaisten polttoaineiden osalta tämä tarkoittaa tiheyttä 15 °C:n lämpötilassa." 9. Korvataan 9.1.1.2.4 kohta seuraavasti: "9.1.1.2.4 Testauksessa on käytettävä direktiivin 70/220/ETY, sellaisena kuin se on viimeksi muutettuna, liitteissä IX ja IX a kuvailtuja vertailupolttoaineita." Muutetaan liite II seuraavasti: 1. Korvataan lisäyksen 1.7 kohta seuraavasti: ">PIC FILE= "L_1999334FI.004001.EPS">" 2. Lisätään lisäyksen loppuun alaviitteet (4) ja (5): "(4) Toistetaan bensiinin ja kaasumaisten polttoaineiden osalta, mikäli ajoneuvossa voidaan käyttää sekä bensiiniä että kaasumaista polttoainetta. Ajoneuvot, jotka voivat käyttää polttoaineena sekä bensiiniä että kaasumaista polttoainetta, mutta joiden bensiinijärjestelmä on asennettu ainoastaan hätätapauksia tai käynnistystä varten ja joiden bensiinisäiliöön mahtuu enintään 15 litraa bensiiniä, katsotaan testin osalta ajoneuvoiksi, jotka voivat käyttää polttoaineena ainoastaan kaasumaista polttoainetta. (5) Maakaasulla toimivien ajoneuvojen osalta korvataan yksikkö "l/100 km" yksiköllä "m3/100" km." (1) Tämä on vertailupolttoaineiden G20 ja G23 keskiarvo 15 °C:n lämpötilassa. (2) Toistetaan bensiinin ja kaasumaisten polttoaineiden osalta, mikäli ajoneuvossa voidaan käyttää sekä bensiiniä että kaasumaista polttoainetta. Ajoneuvoa, jotka voivat käyttää polttoaineena sekä bensiiniä että kaasumaista polttoainetta, mutta joiden bensiinijärjestelmä on asennettu ainoastaan hätätapauksia tai käynnistystä varten ja joiden bensiinisäiliöön mahtuu enintään 15 litraa bensiiniä, katsotaan testin osalta ajoneuvoiksi, jotka voivat käyttää polttoaineena ainoastaan kaasumaista polttoainetta.